 

SLUŽBA ZAŠTITE
OPŠTINE PLJEVLJA
Broj : 15-019/23-201/1
Pljevlja, 11.07.2023. god.



         
           Na osnovu člana 46. Zakona o zaštiti i spašavanju (Sl. list CG br. 13/07, 5/08, 86/09, 32/11, 54/16, 146/21, 3/23) i člana 18. tačka 1. Pravilnika o unutrašnjoj organizaciji i sistematizaciji radnih mjesta Službe zaštite opštine Pljevlja  v.d. Komandir-a Službe zaštite donosi :
           


N  A  R  E  D  B  U


1.  Rad radnika u Službi zaštite obavljaće se u tri smjene i to :

                           I smjena:  od 0700 h   do  1400 h
                          II smjena: od 1400 h   do  2200 h
                         III smjena: od 2200 h   do  0700 h   narednog dana

               Radnici u smjeni koji predaju dužnost ne smiju napustiti radno mjesto prije popune naredne smjene kada će se izvršiti primopredaja dužnosti.
  
2. Komandiri timova su obavezni  da organizuju primopredaju dužnosti i da lično izvrše uvid u istu.
   
3. Komandir tima je odgovoran  za rad smjene i dužan je da organizuje jutarnje, dnevne, sedmodnevne i mjesečne preglede o čemu vodi evidenciju u knjizi dežurstva i na posebnom izvještaju.

          Jutarnji pregled je aktivnost u periodu od 700 – 730 h kada će se izvršiti primopredaja dužnosti. Na jutarnjem pregledu učestvuju svi radnici dežurne smjene koji su obavezni da obave sledeće radnje:
·  vizuelni pregled vozila i pripadajuće opreme
· provjera nivoa rashladne tečnosti u vozilima
· provjera nivoa ulja u motorima vozila
· provjera nivoa goriva i ispravnosti plombi na rezervoarima vozila
· zamjena tahografskih listića (traka) u vozilima koja ih posjeduju
· dežurni vozač na licu mjesta upisuje stanje kilometraže u knjige vozila
NAPOMENA: Dežurstvo u servisu PP aparata i radionici obavljaće se samo u prvoj smjeni i obavlja će ga serviser i po potrebi spremištar. U slučaju većeg obima posla komandir tima će odrediti potreban broj izvršilaca za rad u servisu do završetka posla.
          Dnevni  pregled se vrši  prilikom  preuzimanja  dužnosti i posle svake upotrebe vozila na intervencijama i vježbama.
            Prilikom pregleda potrebno je ustanoviti da li su  vatrogasna oprema i  druga sredstva na određenom mjestu i da li ima nekih nedostataka. Uočene nedostatke u okviru mogućnosti treba otkloniti i konstatovati u knjizi dežurstva i u posebnom izvještaju. Ako su vozila korištena potrebno je provjeriti i  stanje goriva, ulja, rashladne tečnosti i preduzeti mjere za dopunu.   

           Sedmodnevnim pregledom predviđene su sledeće radnje:
· kontrola kompletnosti propisane opreme u vozilu
· kontrola pneumatika (vizuelni pregled spoljašnjih guma)
· mjerenje nivoa rashladne tečnosti (po potrebi dosuti vodeći računa o vrsti rashladne tečnosti)
·    mjerenje nivoa ulja u motoru (dosuti potrebnu količinu do mjeračem predviđenog nivoa)
· kontrola nivoa goriva (dopuniti rezervoar ako je nivo goriva niži od ¾ zapremine rezervoara)
· detaljno pranje vozila (spolja i iznutra)
· kontrola ispravnosti kardanskog sklopa
· kontrola i razrada svih pokretnih elemenata na vozilu (ventili, držači, top, pufer, brave, baglame...)
· kontrola ispravnosti svjetlosne i zvučne signalizacije, provjera radio veze u vozilima koja je posjeduju
· kontrola  šrafova koji su dostupni, a nisu predviđeni da se dotežu kilo ključem
· kontrola  pumpi i uređaja koji su u sklopu vozila (gorivo, ulje, ispravnost)
· kontrola merdevina (pregled, razvlačenje, čišćenje)
·  sitne limarske opravke na oštećenim dijelovima vozila
· čišćenje garažnog mjesta za vozilo koje je tog dana planirano za pregled
      Sedmodnevni pregled vršiće se svakoga dana za po jedno vozilo, a redosled vozila će biti istaknut na oglasnoj tabli Službe zaštite.
       Pregled će se vršiti u prvoj smjeni, a relacija za probnu vožnju je Borovica ili Trlica u zavisnosti od vremenskih uslova i drugih zahtjeva koji se regulišu tom vožnjom.
       Ako se pregled ne obavi u prvoj smjeni zbog drugih aktivnosti, obaveze po ovom osnovu se prenose u drugu smjenu.
       Prilikom nedeljnog pregleda prenosnih i prevoznih pumpi za crpljenje vode izvršiti sledeće radnje: 
· čišćenje pumpi
· kontrola nivoa ulja i goriva (po potrebi dosuti)
· kontrola kompletnosti i ispravnosti prateće opreme za pumpe
 Pri nedeljnom pregledu pumpe ne puštati u rad ako nije obezbijeđeno crpljenje vode.

NAPOMENA: Kada se prilikom kontrole nivoa goriva u rezervoaru ( koju vrši dežurni vozač u prisustvu još jednog zaposlenog koga odredi komandir tima) utvrdi da je nivo goriva ispod 3/4 rezervoara pristupa se dopunjavaju istog. Na benzinsku pumpu odlazi dežurni vozač i lice koje je za to određeno ( pom. komandira za preventivu ili drugo lice koje za to odredi komandir službe ). Po povratku u jedinicu pristupa se plombiranju rezervoara tako što se isti  otvori  kako bi se utvrdio nivo dopunjenosti gorivom,  a zatim se plombira u prisustvu  dežurnog vozača i  komandira tima.

  Mjesečni pregled obuhvata: 
· sve radnje sedmodnevnog pregleda
· detaljno pranje i čišćenje vozila, motornih pumpi i ostalih vatrogasnih uređaja
· mjerenje nivoa ulja u  kočionom sistemu, glavi upravljača, menjaču i diferencijalu, hidrauličnoj pumpi i centrifugalnoj pumpi  koja pripada vozilu (dosuti potrebne količine do mjeračem predviđenih vrijednosti) 
· čišćenje akumulatorskih klema i provjera nivoa tečnosti u akumulatorima 
· na punjaču izvršiti dopunjavanje akumulatora na pumpama i agregatima - koji posjeduju akumulatore
· mijenjanje ulja u vozilima prema uputstvu proizvođača 
· podmazivanje kompletnog vozila
· premotavanje potisnih crijeva, ispitivanje na pritisak, pranje i numerisanje 
·  mokru proba svih vodenih armatura                                                                                                                                                                      
      Mjesečni pregled vršiće se  prvog radnog dana u tekućem mjesecu kada je vozilo došlo na red po istaknutom rasporedu (neradni dani su vikend, državni i vjerski praznici).
      Ako se pregled ne obavi zbog vremenskih uslova ili prioritetnijih aktivnosti, predviđene radnje se prenose za naredni dan.
       Prilikom mjesečnog pregleda prenosnih i prevoznih pumpi za crpljenje vode potrebno je pored ostalog startovati motore i držati ih u radu najviše jedan minut. Ukoliko se omogući proba sa crpljenjem vode rad može biti znatno duži.

 4. Pripravnost radnika Službe zaštite obavljaće se po sledećem rasporedu :
0700 – 1400 h     pripravna će biti     II smjena 
1400 – 2000 h     pripravna će biti      I smjena
2000 – 2200 h     pripravna će biti   III smjena
2200 – 2400 h     pripravna će biti    II smjena
0000 –  700  h     pripravna će biti     I smjena ( iz narednog dana )

       Pripravni radnici će se angažovati :
a) ako je Službi zaštite dojavljen akcident čija sanacija zahtijeva više radnika nego što ih ima u dežurnoj smjeni
b) ako su svi  radnici dežurne smjene na intervenciji, pa je potrebno organizovati  dežurstvo u Službi zaštite.

    Komandir tima, sam ili u dogovoru sa pretpostavljenim starješinom vrši procjenu koliko mu je radnika potrebno da bi organizovao normalno funkcionisanje službe.
    Dežurni dispečer u dogovoru sa komandirom tima obavještava komandira tima pripravne smjene o akcidentu koji se desio i o potrebnom broju radnika  koje treba angažovati.
    Komandir tima pripravne smjene obavještava radnike da se jave u Službu zaštite. Pri tome  vodi računa da svi radnici budu ravnomjerno zastupljeni.
    U slučaju  potrebe mogu se angažovati svi radnici koji su tog dana na dužnosti , pa i oni koji koriste slobodne dane. 
    Pripravni radnici su dužni da svoje odsustvo iz grada blagovremeno najave Službi zaštite. Ovo pravilo je obavezujuće i za sve starješine u službi u vremenu kada su pripravni.
    Na znak vatrogasne sirene ( daljinski alarm ) svi operativni radnici su dužni da se jave u Službu zaštite.
    Na intervenciju po pravilu prvo odlaze radnici koji su u momentu dojave akcidenta na dužnosti , a potom pripravni radnici.
    U cilju blagovremenog obavještavanja svi radnici su obavezni da Službi zaštite dostave broj telefona  na koje ih pretpostavljeni starješina i  dežurni dispečer mogu dobiti. 

5. Komandir tima je dužan da obezbjedi pravilno, tačno i blagovremeno prikupljanje informacija o požaru i drugim akcidentima. Ove poslove obavljaće radnik (dežurni dispečer) koga  odredi komandir tima.   

      Prilikom dojave akcidenta radnik koji obavlja poslove dežurnog dispečera dužan je da sazna :

· vrstu akcidenta,
· obim i mjesto nastanka, 
· tačnu adresu i najkraći put do mjesta akcidenta,
· ima li opasnosti po ljudske živote i materijalna dobra i
· druge podatke potrebne za brzo i bezbjedno saniranje akcidenta.

      Pored prijema dojave radnik koji obavlja poslove dispečera uz saglasnost komandira tima,dužan je da:

· obavijesti komandira i zamjenika komandira Službe zaštite,
· izvrši uzbunjivanje pripadnika Službe zaštite po pravilima uzbunjivanja,   
· uspostavi komunikaciju sa dežurnom službom elektrodistribucije,
· uspostavi komunikaciju sa dežurnom službom policije,
· uspostavi komunikaciju sa službom hitne pomoći,
· uspostavi komunikaciju sa drugim organizacijama,
· vodi evidenciju u knjizi dojave ( dispečerska knjiga ) o svim telefonskim pozivima, vremenu odlaska i povratka sa intervencija
·  vodi evidenciju po imenima učesnika na intervenciji i onih koji su ostali da dežuraju.

6. Komandir tima određuje koliko će radnika i kojim vozilom krenuti na intervenciju.
    
7. Prilikom odlaska na intervenciju vozači vatrogasnih vozila moraju poštovati saobraćajne propise u skladu sa Zakonom o bezbjednosti saobraćaja na putevima i koristiti odgovarajuću signalizaciju. Prilikom kretanja vozila noću koristiti samo rotaciona svijetla, bez uputrebe sirene.

8. Akcijom spašavanja ljudi i materijalnih dobara rukovodi komandir tima. Rukovođenje akcijom može preuzeti komandir Službe zaštite ili njegov zamjenik ako je to potrebno.

9. Rad Službe zaštite zasniva se na principima komandovanja i sva naređenja pretpostavljenih moraju se izvršavati bez pogovora, osim ako naređenje predstavlja krivično djelo.

10. Ukoliko je neko od radnika spriječen  da dođe na posao po utvrđenom rasporedu dužan je da blagovremeno  obavijesti komandira tima o razlogu odsustva koji će u dogovoru sa komandirom Službe zaštite ili njegovim zamjenikom obezbijediti zamjenu.

11.  Komandira tima u njegovom odsustvu mijenja njegov zamjenik ili drugi radnik koga odredi komandir Službe zaštite ili njegov zamjenik.
       
12. Međusobna zamjena radnika je moguća, ali uz prethodnu saglasnost neposrednih rukovodioca. Zamjena će se obavljati po sledećim pravilima:
· radnika može mijenjati kolega koji je isti po opisu poslova u službi
· radnik  koji je tog dana slobodan i koji je posle svoje smjene odmarao minimum 8 sati, a ne stupa u svoju smjenu dok ne napravi pauzu od minimum 8 sati posle mijenjanja
· radnik koji mijenja preuzima i obaveze pripravnosti mijenjanog radnika
·  Komandir Službe zaštite ili njegov zamjenik zadržavaju pravo zabrane zamjena u slučajevima povećanog obima posla i drugih organizacionih problema.

13.  Vatrogasnu sirenu ( daljinski alarm )  koristiti u sledećim slučajevima : 
         a) svakog 15– og u mjesecu ( 1 signal ) radi provjere ispravnosti sistema
         b) prilikom  većih akcidenata kada je potreban veći broj izvršilaca za njegovu sanaciju

14. Za vrijeme vršenja dužnosti radnici su dužni da nose propisanu jednobraznu radnu uniformu, a pri gašenju požara i spašavanju ljudi i materijalnih dobara dužni su da koriste  zaštitnu opremu.

15. U prostorijama Službe zaštite nije dozvoljen boravak licima koja su pod dejstvom alkohola, bez obzira da li su zaposleni u Službi zaštite .

16. U prostoriji za noćni odmor zaposlenima je dozvoljen boravak u periodu od 2300-0600 h, s tim što je obavezno da dežurni dispečer ili radnik koga za to odredi komandir odjeljenja bude budan i boravi u prostoriji za dežurstvo kako bi primao pozive o nastalim akcidentima.


                   Naredba stupa na snagu danom objavljivanja, a njenim donošenjem prestaje važenje Naredbe broj 032-30/2019/8 od   07. 08.2018. godine.


[bookmark: _GoBack]       Nepoštovanje ove naredbe predstavlja težu povredu radne discipline po Čl. 100. Zakona o državnim službenicima i namještenicima (Sl. List C.G.br. 2/18, 34/19, 8/21 od 31.03.2021. godine).




                                                                                                            v.d.K O M A N D I R-a,

                                                                                                                   Bogdan Bojović

